Αρχέλαος (επιγραμματοποιός)

Ο Αρχέλαος  ήταν έλληνας επιγραμματοποιός στον οποίο με επιφύλαξη αποδίδεται ένα επίγραμμα της Ανθολογίας του Πλανούδη (L.4 T.8 E.35 - Libr.4, Titulus 8, Epigram 35)Hieronymi de Bosch Observationum et Notarum in Anthologiam Graecam volumen alterum quod indices continet, opus Boschii morte interruptum David Jacobus van Lennep aboluit, Ultrajecti e typographia J. Altheer, 1822, σελ. 441 (Ελληνική Ανθολογία XVI 120).

Το επίγραμμα
Στην Ελληνική Ανθολογία δεν αναφέρεται άλλο επίγραμμα που να αποδίδεται στον Αρχέλαο. Το επίγραμμά που αποδίδει η Ανθολογία του Πλανούδη σε αυτόν ή στον Ασκληπιάδη αφορά χάλκινο άγαλμα του Μεγάλου Αλεξάνδρου το οποίο είχε πλάσει ο διάσημος γλύπτης Λύσιππος που το παρουσιάζει τόσο ζωντανό που μοιάζει σα να μιλά και είναι γραμμένο σε Δωρική διάλεκτο (Τόλμαν = Τόλμην, όλαν = όλην, μορφάν = μορφήν, Γαν = Γην).

Οι δυο τελευταίοι στίχοι του επιγράμματος σώζονται και στο βιβλίο Χιλιάδες του βυζαντινού λόγιου και ποιητή Ιωάννη Τζέτζη που έζησε τον 12ο αιώνα, χωρίς όμως να γίνεται αναφορά στην πατρότητα του επιγράμματος, Chil. XI, Hist. 368-369. 107-108.

Θεωρίες για το ποιος ήταν ο Αρχέλαος
Κατά τον PatonW.R.Paton, «The Greek Anthology», Loeb Classical Library, τόμος V, σελ. 398, 1918 έζησε τον 4ο αιώνα π.Χ. και περιλαμβανόταν στον Στέφανο του Μελέαγρου. Σύμφωνα με άλλες πηγές, ο βίος του τοποθετείται κατά τον 3ο ή 2ο αιώνα π.Χ.Attalus: Over 25,000 links to Greek & Latin authors on the web Σύμφωνα με τον Τζόζεφ ΤόμαςJoseph Thomas, The Universal Dictionary of Biography and Mythology, Cosimo, Inc., έκδοση 1887 (εκτύπωση 30 Μαρ 2010)'' σελ. 153 καταγόταν από την Αίγυπτο και του αποδίδεται (εκτός από την παρουσία του στην Ελληνική Ανθολογία), το έργο "Περιγραφή περίεργων και παράξενων Ζώων", το οποίο έχει χαθεί. Καταγόταν από την πόλη Χερσόνησο της Αιγύπτου και ο μεν Jacobs θεωρεί ότι ζούσε στην εποχή του Αλεξάνδρου (333-323 π.Χ.) ή του Πτολεμαίου Σωτήρα (305-282 π.Χ.), ενώ ο Lobeck θεωρεί ότι ζούσε στην εποχή του Πτολεμαίου Γ' Ευεργέτη (246-222 π.Χ.) ενώ τέλος ο Westermann πίστευε ότι ζούσε στην εποχή του Πτολεμαίου Β' του Φιλάδελφου (284-246 π.Χ.)William Smith. Dictionary of Greek and Roman biography and mythology (Volume 1) , σελ. 73, αναφέρει για τον τόπο καταγωγής του, την πόλη Χερσόνησο στην Αίγυπτο, πηγή: Antig. Caryst. 19 ; Athen. xii. p. 554. Περισσότερες πληροφορίες βρίσκονται σε αυτή την πηγή.. Η Μεγάλη Ελληνική Εγκυκλοπαίδεια τον αναφέρει να κατάγεται από την ΚύπροΠ. Δρανδάκη, Μεγάλη Ελληνική Εγκυκλοπαίδεια, τ. Ε', σελ. 727 αλλά εκεί αναφέρεται ως μυθογράφος και ιστορικός.

Σημειώσεις

Πηγές

Κατηγορία:Αρχαίοι Έλληνες επιγραμματοποιοί
Κατηγορία:Ανθολογία του Πλανούδη
Κατηγορία:Στέφανος του Μελεάγρου